Publication: Magyar Közlöny
Issue: MK-1998-117 (Year: 1998, Number: 117)
Era: 1990-2004
Section: 2. számú melléklet a 215/1998. (XII. 24.) Korm. rendelethez
Paragraph Index: 876

1. Körzetben) között felosztott sávrészekben csak az A1A vagy F1B, az A2C, az A3C, az F1C vagy F3C adásmódok engedélyezettek. A tengeri mozgószolgálat állomásai számára a 110 kHz és a 160 kHz (148,5 kHz az 1. Körzetben) közötti sávrészekben a J2B vagy a J7B adásmód kivételesen szintén megengedett. * Megjegyzés: a 2. számú mellékletben a Táblázat a Nemzetközi Rádiószabályzat Frekvenciasávok Felosztási Táblázatát jelenti. 1998/117. szám S5.65 Eltérő szolgálati kategória: Bangladesben, az Iráni Iszlám Köztársaságban és Pakisztánban a 112—117,6 kHz és a 126—129 kHz sávokban az állandóhelyű és a tengeri mozgószolgálat számára a felosztás elsődleges jellegű (lásd az S5.33 Bekezdést). S5.66 Eltérő szolgálati kategória: Németországban a 115—117,6 kHz sávban a felosztás az állandóhelyű és a tengeri mozgószolgálat számára elsődleges jellegű (lásd az S5.33 Bekezdést), a rádiónavigáció szolgálat számára másodlagos jellegű (lásd az S5.32 Bekezdést). S5.67 Járulékos felosztás: Azerbajdzsánban, Bulgáriában, Mongóliában, Kirgizisztánban, Romániában, Türkmenisztánban és Ukrajnában a 130—148,5 kHz sávot másodlagos jelleggel a rádiónavigáció szolgálat számára is felosztották. Ezeknek az országoknak a területén, valamint ezen országok közötti viszonylatban ez a szolgálat a jogegyenlőség alapján működik. S5.68 Helyettesítő felosztás: Angolában, Botswanában, Burundiban, Kongóban, Malawiban, Ruandában, a Dél-afrikai Köztársaságban és Zaire-ban a 160—200 kHz sávot elsődleges jelleggel az állandóhelyű szolgálat számára osztották fel. S5.69 Járulékos felosztás: Szomáliában a 200—255 kHz sávot elsődleges jelleggel a légi rádiónavigáció szolgálat számára is felosztották. S5.70 Helyettesítő felosztás: Angolában, Botswanában, Burundiban, Kamerunban, a Közép-afrikai Köztársaságban, Kongóban, Etiópiában, Kenyában, Lesothóban, Madagaszkáron, Malawiban, Mozambikban, Namíbiában, Nigériában, Ománban, Ruandában, a Dél-afrikai Köztársaságban, Szváziföldön, Tanzániában, Csádban, Zaire-ban, Zambiában és Zimbabwében a 200—283,5 kHz sávot elsődleges jelleggel a légi rádiónavigáció szolgálat számára osztották fel. S5.71 Helyettesítő felosztás: Tunéziában a 255—283,5 kHz sávot elsődleges jelleggel a műsorszóró szolgálat számára osztották fel. S5.72 Az állandóhelyű szolgálatnak az északi övezetekben (az északi szélesség 60. fokától északra) fekvő norvég állomásai, amelyek ki vannak téve a sarki fény által okozott zavaroknak, továbbra is használhatnak négy frekvenciát a 283,5—490 kHz és az 510—526,5 kHz sávokban. S5.73 A 285—325 kHz (283,5—325 kHz az 1. Körzetben) sáv a tengeri rádiónavigáció szolgálatban felhasznál - ható kiegészítő navigációs információk keskenysávú technikával történő továbbítására, azzal a feltétellel, hogy ez nem okoz káros zavarást a rádiónavigáció szolgálatban működő rádió-irányadó állomásoknak. S5.74 Járulékos felosztás: az 1. Körzetben a 285,3—285,7 kHz frekvenciasávot elsődleges jelleggel a tengeri rádiónavigáció szolgálat (a rádió-irányadók kivételével) számára is felosztották. S5.75 Eltérő szolgálati kategória: Örményországban, Azerbajdzsánban, Fehéroroszországban, Grúziában, Kazahsztánban, Moldovában, Kirgizisztánban, Oroszországban, Tádzsikisztánban, Türkmenisztánban, Ukrajnában, valamint Bulgária és Románia Fekete-tenger menti övezeteiben a 315—325 kHz sávban a tengeri rádiónavigáció szolgálat számára a felosztás elsődleges jellegű azzal a feltétellel, hogy a Balti-tenger övezetében a tengeri és a légi rádiónavigáció szolgálat új állomásainak frekvenciakijelöléseit ebben a sávban az érintett igazgatások előzetes véleménycseréjéhez kötik. S5.76 A 410 kHz frekvencia a tengeri rádiónavigáció szolgálatban rádió-iránymérésre van kijelölve. Más rádiónavigáció szolgálatok, amelyek számára a 405—415 kHz sávot felosztották, nem okozhatnak káros zavarást a rádió-iránymérésnek a 406,5—413,5 kHz sávban. S5.77 Eltérő szolgálati kategória: Ausztráliában, Kínában, a 3. Körzetben lévő Francia Tengerentúli Területeken, Indiában, Indonéziában, az Iráni Iszlám Köztársaságban, Japánban, Pakisztánban, Pápua Új-Guineában és Srí Lankán a 415—495 kHz sávban a légi rádiónavigáció szolgálat számára a felosztás elsődleges jellegű. Ezen országok igazgatásainak minden szükséges gyakorlati intézkedést meg kell tenniük annak biztosítására, hogy a 435—495 kHz sávban működő légi rádiónavigációs állomások ne okozzanak zavarást a parti állomások vételénél, amikor azok a hajóállomások olyan frekvenciájú adását veszik, amely frekvenciák világviszonylatban a hajóállomásoknak vannak kijelölve (lásd a 4237./S52.39 Bekezdést). S5.78 Eltérő szolgálati kategória: Kubában, az Egyesült Államokban és Mexikóban a 415—435 kHz sávban a légi rádiónavigáció szolgálat számára a felosztás elsődleges jellegű. S5.79 A 415—495 kHz és az 505—526,5 kHz (505—510 kHz a 2. Körzetben) sávoknak a tengeri mozgószolgálat általi használata rádiótávírásra korlátozódik. 1998/117. szám S5.79A A NAVTEX szolgálatban 490 kHz, 518 kHz és 4209,5 kHz frekvenciákon parti állomások létesítésekor az igazgatásoknak nagyon ajánlatos egyeztetniük az üzemviteli jellemzőket a Nemzetközi Tengerészeti Szervezet (IMO) eljárásainak megfelelően [lásd a 339. (REV.WCR-97) Határozatot]. S5.80 A 2. Körzetben a 435—495 kHz sávnak a légi rádiónavigáció szolgálat általi használata a beszédadást nem alkalmazó körsugárzó irányadókra korlátozódik. S5.81 A 490—495 kHz és az 505—510 kHz sávok az S13. Függelék A2. Rész 15. § (1) bekezdés rendelkezései alá esnek. S5.82 A tengeri mozgószolgálatban a 490 kHz frekvencia a GMDSS teljes bevezetésének időpontjától kezdve [lásd a 331. (Rev.WRC-97) Határozatot] kizárólag a parti állomások által a hajóknak szóló navigációs és meteorológiai figyelmeztetések, valamint sürgős tájékoztatások keskenysávú távgépíróval történő adására használandó. A 490 kHz frekvencia használatának feltételeit az S31. és az S52. Cikkek írják elő. A 415—495 kHz sávnak légi rádiónavigáció szolgálatra való felhasználásakor az igazgatásokat felkérik annak biztosítására, hogy ne okozzanak káros zavarást a 490 kHz frekvencia számára. S5.83 Az 500 kHz frekvencia a morze-rádiótávíró nemzetközi vész- és hívófrekvenciája. E frekvencia használatának feltételeit az N 38./S31. és a 60./S52. Cikkek, valamint a 37. és a 38. Cikkek/S13. Függelék írják elő. S5.84 Az 518 kHz frekvencia tengeri mozgószolgálat általi használatának feltételeit az S31. és az S52. Cikkek, valamint az S13. Függelék írják elő. S5.85 Nincs felhasználva. S5.86 A 2. Körzetben az 525—535 kHz sávban a műsorszóró állomások vivőteljesítménye nem haladhatja meg nappal az 1 kW, éjjel a 250 W értéket. S5.87 Járulékos felosztás: Angolában, Botswanában, Lesothóban, Malawiban, Mozambikban, Namíbiában, a Dél-afrikai Köztársaságban, Szváziföldön, Zambiában és Zimbabwében az 526,5—535 kHz sávot másodlagos jelleggel a mozgószolgálat számára is felosztották. S5.87A Járulékos felosztás: Üzbegisztánban az 526,5—1606,5 kHz sávot elsődleges jelleggel a rádiónavigáció szolgálat számára is felosztották. Ez a használat az érintett igazgatásokkal az S9.21 Bekezdés szerint elért megegyezés alapján lehetséges, és az 1997. október 27-én üzemben volt földi telepítésű rádióirányadókra korlátozódik, azok élettartamának végéig. S5.88 Járulékos felosztás: Kínában az 526,5—535 kHz sávot másodlagos jelleggel a légi rádiónavigáció szolgálat számára is felosztották. S5.89 A 2. Körzetben az 1605—1705 kHz sávot a műsorszóró szolgálat állomásai a Körzeti Igazgatási Rádióértekezlet (Rio de Janeiro, 1988) által kidolgozott Terv alapján használhatják. Az 1625—1705 kHz sávban az állandóhelyű és a mozgószolgálat állomásainak szóló frekvenciakijelölések vizsgálatának figyelembe kell vennie a Körzeti Igazgatási Rádióértekezlet (Rio de Janeiro, 1988) által kidolgozott Tervben szereplő kiosztásokat. S5.90 Az 1605—1705 kHz sávban, azokban az esetekben, amikor 2. Körzeti műsorszóró állomás érintve van, az

Source: https://magyarkozlony.hu/hivatalos-lapok/ed6e18837c564777f6d05477e201d9f3ddca9743/dokumentumok/da5b1158dba0187061c814497a307195bd4cc268/letoltes